Necrophagia

Necrophagia var et amerikansk death metal-band. Det var et av de første innen sjangeren da det ble startet opp i 1983.

 Historie 
Først
Necrophagia var en veldig populær gruppe i undergrunnens "kassettmarked", fra begynnelsen til midten av 1980-tallet. De hadde hard metal og vokalisten brukte growling, og bandet ble kjent som en pioneer innen den nye ekstreme metalsjangeren. Deres første fulle album, Season of the Dead, ble spilt inn i september - november 1986 og gitt ut i februar 1987.

 Med Phil Anselmo 
Etter dette ble bandet splittet, på grunn av de store forskjellene i musikken mellom medlemmene, og var på pause frem til 1997, da frontfiguren Killjoy startet bandet opp igjen med frontmannen fra Pantera, Phil Anselmo (under pseudonymet Anton Crowley) på gitar, Wayne Fabra på trommer, og Dustin Havnen på bass. Denne oppstillingen gav ut albumet Holocausto de la Morte og EP-en Black Blood Vomitorium. Havnen ble deretter byttet ut med Jared Faulk, samtidig som frontmannen fra Gorelord, Frediablo, også ble med som andregitarist, og Opal Enthroned (som da var Anselmos kone) ble med for å spille keyboard. Med denne nye oppstillingen gav de ut EP-en Cannibal Holocaust i 2001, før de splittet opp, og etterlot seg Killjoy og Frediablo som de to eneste medlemmene i en kort periode.

 2002 - 2006 
I 2002 annonserte Killjoy en ny oppstilling for bandet. Gitaristen Fug, tidligere bassist i Immortal, Iscariah, trommis Titta Tanni og Mirai Kawashima, keyboardist og vokalist fra det japanske avant-garde black metal-bandet Sigh slo seg sammen med Killjoy og Frediablo. Det skulle vise seg at dette var Necrophagias mest produktive periode, der alle medlemmene konsentrerte på bandet, og ikke behandlet det som et sideprosjekt. Det ble gitt ut to album, The Divine Art of Torture og Harvest Ritual Vol. 1, og en EP, Goblins Be Thine.

Den 6. juni, 2006 gav Necrophagia ut konsertalbumet Slit Wrists And Casket Rot, som ble spilt inn under «Harvesting the Dead»-turneen.

Frediablo forlot bandet tidlig i 2006, for å kunne konsentrere seg om sitt andre band, Gorelord, og ble erstattet av Undead Torment.

 Nyere tid 
Den 22. desember 2007 annonserte Necrophagia at de ville gi ut Death Trip 69 i løpet av sommeren 2008, fulgt av en stor turné, men utgivelsen av albumet ble utsatt. Death Trip 69 kommer til å inneholde flere gjesteopptredener, inkludert noen gitardeler av Mick Thomson fra SlipKnot. Opal Enthroned ble igjen med i bandet den 5. mars 2008.

Annet
Navnet Necrophagia betyr omtrent «kannibalisme» eller å spise et lik. Det er satt sammen av to greske ord, nekron («lik») og phagein («spise»).

 Medlemmer 
 Nåværende medlemmer 
 Killjoy  – vokalist
 Fug – gitar
 Undead Torment – gitar
 Iscariah  – bassgitar
 Titta Tani – trommer
 Opal Enthroned – keyboard

 Tidligere medlemmer 
 Frediablo – gitar
 Mirai Kawashima – keyboard
 Wayne Fabra – trommer
 Phil Anselmo – gitar
 Dustin Havnen – bassgitar
 Jared Faulk – bassgitar
 Larry «Madthrash» Madison – gitar (kun på det første albumet)
 Joe «Voyer» Blazer – trommer (kun på det første albumet)
 Bill «Blaster» Bork – bassgitar (kun på det første albumet)
 Ben «Killer» Martin – gitar

 Diskografi 
 Studioalbum 
1987 – Season of the Dead1990 – Ready For Death (Bootleg)
1998 – Holocausto de la Morte2003 – The Divine Art of Torture2005 – Harvest Ritual Vol. 12011 – Death Trip 69 Andre utgivelser 
1995 – Death is Fun (samlealbum)
1999 – Black Blood Vomitorium (EP) (EP)
2000 – A Legacy of Horror, Gore and Sickness (samlealbum)
2001 – Cannibal Holocaust (EP) (EP)
2001 – Reverse Voices of the Dead (Delt EP med Antaeus)
2004 – Goblins Be Thine (EP) (EP)
2006 – Slit Wrists and Casket Rot'' (konsertalbum)

 Referanser 

 Eksterne lenker 


  Offisiell Myspace

Kategori:Death metal-band fra USA
Kategori:Band etablert i 1983